خونریز (ناول)

خونریز  تاریخی ناول ہے جسے گورے مصنف رائیڈر ہیگرڈ نے 1892ء میں تحریر کیا۔ یہ ناول جنوبی افریقا میں مصنف نے اپنے قیام (1875ء تا 1882ء) سے متاثر ہو کر لکھا تھا۔ 

یہ کہانی زولو ہیرو اُمسلوپوگاس کی پیدائش اور ابتدائی زندگی کی داستان بیان کرتی ہے جو عظیم زولو بادشاہ اور سپہ سالار شاکا کا غیر تسلیم شدہ بیٹا ہے اور اُس کی محبت کی کہانی ’’ناڈا‘‘ کے ساتھ ہے جو ’’زولو عورتوں میں سب سے حسین‘‘ قرار دی گئی ہے۔ شاکا ایک حقیقی زولو حکمران تھان مگر اُمسلوپوگاس ہیگرڈ کا تخلیق کردہ کردار ہے۔ یہ کردار پہلی بار 1887ء میں شائع ہونے والے ناول ’’ایلن کواٹرمین‘‘ میں ایک عمر رسیدہ مگر زبردست جنگجو کے طور پر پیش کیا گیا۔ وہ 1921ء کے ناول ’’شی اینڈ ایلن‘‘ میں بھی دکھائی دیتا ہے۔

’’ناڈا دی لِلی‘‘ وکٹورین دور کے ناولوں میں اس لحاظ سے منفرد ہے کہ اس کے تمام کردار جنوبی افریقی اور سیاہ فام ہیں۔ اس ناول میں جادو اور بھوتوں کو بھی کہانی کا حصہ بنایا گیا ہے۔

 تاریخی اصل 
اس ناول میں جو کہانی بیان کی گئی ہے وہ محض افسانہ نہیں ہے اور نہ اس کے کردار خیالی ہیں۔ ناول کے تقریباً سارے کردار کبھی زندہ تھے اور انھوں نے افریقا کو بنایا ہے اور بگاڑا بھی ہے۔ ہیگرڈ کی عمر انیس سال کی تھی جب وہ ناٹال کے گوریز کے سکریٹری بن کر ناٹال پہنچے وہاں ان کی ملاقات ان لوگوں سے ہوئی جو افریقا کے مشہور قبیلے زولو سے واقف تھے۔ ان لوگوں نے کئی سال اسی قبیلے میں بِتائے تھے اور ان کے رسم و رواج کا نہایت ہی گہرا مطالعہ کیا تھا۔ ہیگرڈ نے ان لوگوں سے زولو قبیلے کے متعلق بہت سی حیرت انگیز باتیں معلوم کیں۔ بعد میں انھیں واقعات کو ہیگرڈ نے ناول کا روپ دے دیا۔ یہی وہ ناول جس کا مظہر الحق علوی نے ترجمہ کیا۔

 حوالہ جات 

زمرہ:جنوبی افریقا میں سیٹ ناول
زمرہ:رائیڈر ہیگرڈ کے ناول
زمرہ:1892ء کے برطانوی ناول